google/wiki40b huggingface dataset:
ग्रैंड थेफ्ट ऑटो: सैन एंड्रेयास

गेमप्ले

यह गेम भी अपने शृंखला के पूर्व दो गेमों जैसा ही निर्मित हुआ था। इस गेम को खेलकर आपको एक रेसिंग, मार धाड़, ऑफ-रोडिंग गेम का अनुभव होगा जिसके हेतु इसमें एक खुली दुनिया का वातावरण बनाया गया है। इसके अंतर्गत कार्ल जॉन्सन (सीजे) एक चलने फिरने, दौड़ने, तैरने, कूदने, मारने आदि हेतु समर्थ है साथ ही उपयोगी बंदूक, चाकू आदि को लेकर लोगों के साथ लड़ भी सकता है। वह कई प्रकार के वाहन जैसे कार, ट्रैक्टर, टैंक, हेलीकॉप्टर, हवाई यान, नौका, साइकल तथा कई प्रकार के बाइक चलाने में भी समर्थ है। 
इसमें निर्मित वातावरण से इसका खिलाड़ी इसे अपने तरीके से खेलने हेतु आजाद है। अलग शहरों तथा वस्तुओं को खोलने हेतु इसमें दिए जा रहे मिशनों को पार करना अनिवार्य है जिसे खिलाड़ी अपने फुर्सत में पार कर सकता है। जब मुख्य कहानी के मिशनों की ओर ध्यान न हो तो खिलाड़ी बड़े बड़े खाद्यालयों में भोजन कर सकता है, जिम जा सकता है तथा कपड़ों की दुकान से कपड़े भी ले सकता है। इन सब हेतु मिशन पार करने से प्राप्त धन का उपयोग किया जाता है। बिना आवश्यकता के बंदूक दिखाने, मारने, वाहन छीनने आदि के कारण पुलिस के द्वारा गिरफ्तारी हो सकती है जिससे गेम पुनः शुरू होता है। गुनाहों को दर्शाने हेतु स्क्रीन के ऊपरी कोने में सितारे होते हैं, छोटे गुनाहों से लगभग २ सितारे दिखते हैं परंतु बड़े गुनाहों से ४ सितारे लगते हैं तथा उस समय पुलिस के साथ ही सेना भी पकड़ने आ जाती है। इसमें छोटे छोटे अन्य मिशनों के रूप में पैसे कमाने के साधन है जिसके अंतर्गत टैक्सी चलाने, आपातकालीन एंबुलेंस चलाने,  अग्निशमन कार्य तथा गुंडों से लड़ने पड़ते हैं। 
गेम की शुरुआत में सभी स्थान नहीं खुलते, उन्हें खोलने हेतु मिशन को पार करना अनिवार्य है जिससे जिम, दुकान आदि खुलते हैं। शुरू में तो केवल लॉस सेंटॉस तथा उसके दुकान आदि मात्र खुले रहते हैं। ऊपर में ही खिलाड़ी के स्वास्थ्य का मीटर होता है जो उसके स्वास्थ्य को दर्शाता है। 
कम्प्यूटर में खिलाड़ी को चलाने हेतु माउस का उपयोग होता है; माउस को घुमाने से ही वह वातावरण को देख सकता है। निशाना लगाने हेतु भी माउस की आवश्यकता होती है। वाहन चलाने हेतु कुंजीपटल के W, A, S, D आदि कुंजियों का उपयोग होता है।
किरदार तैराकी हेतु समर्थ है परंतु अधिक समय तक तेजी से तैरने से वह थक जाता है तथा रुक जाता है। कार आदि के पानी में डूबने पर जल्दी उससे बाहर न निकले तो किरदार की मृत्यु हो जाती है जिससे गेम पुनः शुरू होता है। गेम के प्रोग्रेस को सेव करने हेतु मिशन को पार कर सीजे के निजी आवास में जाना पड़ता है।

किरदार में निहित आरपीजी सुविधाएँ

रॉकस्टार ने कई खेल सुविधाएँ जोड़कर किरदार के निजीकरण को जोर दिया है। कपड़े, टैटू, बाल के कटिंग तथा आभूषण आदि किरदार के कमाए पैसों से खरीदे जा सकते हैं। अलग अलग साज तथा गलत की खिलाफ लड़ाई आदि से अन्य किरदार तथा उसके मित्र सीजे को सम्मान देते हैं साथ ही यह उसके गर्लफ्रेंड के साथ रिश्तों में भी मिठास लाता है। 
स्वास्थ्य हेतु सीजे को उचित आहार की तथा नियमित रूप से जिम जाने की आवश्यकता होती है। गेम के अंदर कार्य करते रहने से सीजे के ड्राइविंग स्किल, तैराकी हेतु श्वास रोकने की क्षमता तथा आंतरिक बल में बढ़ोतरी होती है। सीजे मुख्यतः तीन प्रकार के युद्ध कलाओं (बॉक्सिंग, जुजुत्सु, रेसलिंग) को हाथापाई हेतु सीख सकता है। 
सीजे कुछ अन्य रोचक व्यक्तियों से बात चीत भी कर सकता है जिसके हेतु रॉकस्टार नें गेम में लगभग ४,२०० कथन डाले हैं।
रूजेन हवाई अड्डा

यह एक प्रमुख हवाई अड्डा हैं |
19 फ़रवरी 2007 समझौता एक्सप्रेस विस्फोट

समझौता एक्सप्रेस 1976 में शुरु हुई थी
कर्मीदल

कर्मीदल (crew) संस्था या व्यक्तियों का समूह है जो किसी सामान्य गतिविधि में संरचित या पदानुक्रमित संगठन से काम करते हैं। नाविक दल जलयान के संचालन में शामिल कार्य को करने वालों को कहते हैं। पारंपरिक नाविक उपयोग में दल को अधिकारियों से अलग रखा जाता है।
पूर्णिया जिला

विवरण

ज़िले के उत्तर में अररिया तथा किशनगंज जिला, पूर्व में पश्चिम बंगाल  का दिनाजपुर, पश्चिम में मधेपुरा जिला, दक्षिण में भागलपुर तथा कटिहार जिला सीमा बनाती है। उत्तर की ओर धरातल पथरीला तथा पूर्व की ओर नदियों एवं प्राकृतिक स्रोतों से बने कभी न सूखनेवाले दलदल एवं पश्चिम की ओर रेतीले घास के मैदान मिलते हैं। गंगा के अलावा कोसी, महानंदा तथा पनार नदियाँ बहती हैं। पूर्व की ओर कहीं-कहीं उत्तम जलोढ़ मिट्टी मिलती है। वर्षा शीघ्र प्रारंभ होती तथा जोरों के साथ होती है। वार्षिक वर्षा का औसत ७१ इंच रहता है। कृषि में धान के अतिरिक्त दालें, तिलहन और तंबाकू भी पैदा हाता है। पशु छोटे तथा कमजोर होते हैं। उद्योगों में मोटे रंगीन कपड़े, बैलगाड़ियों के पहिए, चटाइयाँ तथा जूट के सामान बनाए जाते हैं।
पारो जिला

पारो जिला भूटान देश के २० जिलों में एक जिला है। यह जिला भूटान की ऐतिहासिक घाटी में स्थित है। इस जिले की सभ्यता तिब्बत से प्रभावित है। इस जिले की उत्तरी सीमा तिब्बत से मिलती है। प्रारम्भ में इस घाटी में आकर बसने वाले तिब्बत मूल के लोग ही हैं। इस जिले की मुख्या भाषा द्ज़ोंग्ख (भूटानी) है और यही भाषा भूटान की राष्ट्रीय भाषा है।

पारो विमानक्षेत्र

पारो में भूटान का अंतरराष्ट्रीय हवाई अड्डा है।

पारो जिला की सीमायें

जिले के पश्चिम में हा जिला, उत्तर में तिब्बत, पूर्व में थिम्फू जिला और दक्षिण में चुख जिला स्थित है।

अर्थव्यवस्था

भूटान की राष्ट्रीय वायु लाइन्स ड्रक एयर का यहां मुख्यालय है।
कार्ल्स पुइज्देमोंत

कार्ल्स पुइज्देमोंत (कातालान: Carles Puigdemont i Casamajó ; 29 दिसंबर, 1962), कातालोनिया, स्पेन से एक राजनीतिज्ञ हैं जो आजकल निर्वासन में बेल्जियम में रह रहे हैं। वह 12 जनवरी 2016 को कातालोनिया सरकार के राष्ट्रपति बने थे।
27 अक्टूबर 2017 को स्पेन से कातालोनिया की स्वतंत्रता की एकतरफा घोषणा के बाद से उनकी स्थिति विवादों में है। कातालोनिया की पूर्व सरकार के अनुसार वह अभी भी कातालान राष्ट्रपति हैं क्योंकि कातालान अब एक स्वतंत्र राष्ट्र है, जबकि स्पेन सरकार और स्पेनिश संसद के सत्तारूढ़ और विपक्षी दोनों दलों के दृष्टिकोण से, क्योंकि स्पेन के संविधान का अनुच्छेद 155 अभी भी प्रभाव में है और इसका उपयोग कर कातालोनिया की क्षेत्रीय सरकार और उसके सभी विभागों (को हटाकर) का उसका नियंत्रण स्पेन के हाथ में लिया जा सकता है। कातालान संसद में संघ समर्थक विपक्षी दलों का यह मानना ​​है कि कार्ल्स पुइज्देमोंत को, प्रधानमंत्री मैरियोन राजॉय की 28 अक्टूबर 2017 की घोषणा के अनुसार उनके पद से हटा दिया गया था। लेकिन पुइज्देमोंत ने खुद इसको स्वीकार नहीं किया है, उनका मानना है कि वह "एक स्वतंत्र देश का निर्माण करने के लिए काम" करेंगे और उन्होने कातालोनिया के लोगों से 1978 के स्पेनिश संविधान के अनुच्छेद 155 का "लोकतांत्रिक ढंग से विरोध" करने के लिए कहा है।
राष्ट्रीय प्रोद्योगिकी संस्थान नागालैंड

स्थान

संस्थान दीमापुर से १४ किमी (८.७ मील) की दूरी पर चुमुकेडिमा के डीसी परिसर में स्थित है।

छात्रावास

एनआईटी नागालैंड लड़कों और लड़कियों के लिए अलग-अलग छात्रावास प्रदान करता है। छात्रावास में वे सभी बुनियादी सुविधाएँ प्रदान की जाती हैं जिनकी एक छात्र को आवश्यकता होगी, जैसे गीजर की सुविधा (केवल सर्दियों के दौरान), २४*७ पानी और बिजली की आपूर्ति, शुद्ध पेय जल, पानी कूलर इत्यादि। सभी छात्रावास में तेज़ गति इंटरनेट की सुविधा है।

प्रयोगशाला

एनआईटी नागालैंड अत्याधुनिक प्रयोगशालाओं से अच्छी तरह से सुसज्जित है। प्रत्येक विभाग में स्वयं की प्रयोगशाला है और सभी प्रयोगशालाएँ उपकरणों और आवश्यक प्रयोगशाला सामग्री के साथ बहुत अच्छी तरह से सुसज्जित हैं। छात्रों के उपयोग के लिए नए और आधुनिक उपकरणों को खरीदने के लिए करोड़ों रुपए निवेश कर रहे हैं। छात्रों को प्रयोगशाला में काम करने के लिए पूर्ण स्वतंत्रता है, यहां तक कि वे प्रयोगशाला में अवकाश के बाद भी विशेष अनुमति के साथ काम करने के लिए रुक सकते हैं।

वार्षिक महोत्सव

[10]
Ekarikthin राष्ट्रीय प्रौद्योगिकी संस्थान नागालैंड का वार्षिक टेक्नो-सांस्कृतिक त्योहार है यह आमतौर पर हर साल अप्रैल महीने में आयोजित होने वाला एक आयोजन होता है। 'एकत्रिक्त्हीं' एक संस्कृत शब्द है, जिसका अर्थ "एक ही सांझी विरासत" है। यह तीन दिनों में फैला है और नागालैंड का सबसे बड़ा तकनीकी-सांस्कृतिक उत्सव है। यह युवा सांस्कृतिक और तकनीकी घटनाओं में अपनी प्रतिभा दिखाने के लिए प्रतिभाशाली युवाओं को एक मंच प्रदान करता है। नागालैंड के सभी छात्र इस घटना में भाग लेते हैं।
रुण्डित डेल्टा

जब किसी नदी की मुख्य धारा व उसकी वितरिकाओं द्वारा निक्ष्र्पित अवसाद सागरीय लहरों व ज्वार-भाटा द्वारा बहा लिया जाता हैं, तब उसके मुहाने पर बनने वाली कटी-फटी आक्र्ति को रुण्डित डेल्टा डेल्टा कहा जाता हैं।
प्रमेयिका

गणित में प्रमेयिका (lemma) ऐसे कथन को कहते हैं जो सिद्ध किया जा चुका हो। प्रमेयिकाएँ अन्य 'बड़े परिणामों' की सिद्धि के लिये सीढ़ी का काम करतीं हैं।
गणित के अनेकानेक परिणाम "प्रमेयिका" कहे जाते हैं। किन्तु प्रमेय और प्रमेयिका में कोई औपचारिक (formal) या प्रामाणिक अन्तर नहीं है बल्कि केवल परम्परा और प्रयोग के आधार पर ही कोई कथन प्रमेय या प्रमेयिका के नाम से प्रचलित हो जाता है।
अग्निसार प्राणायाम

अग्निसार क्रिया

अग्निसार क्रिया प्राणायाम का एक प्रकार है। "अग्निसार क्रिया" से शरीर के अन्दर अग्नि उत्पन होती है, जो कि शरीर के अन्दर के रोगाणु को भस्म कर देती है। इसे प्लाविनी क्रिया भी कहते हैं।

विधि

इस प्राणायाम का अभ्यास खड़े होकर, बैठकर या लेटकर तीनों तरह से किया जा सकता है। बैठ कर की जाने वाले अभ्यास में इसे सिद्धासन में बैठकर दोनों हाथ को दोनों घुटनों पर रखकर किया जा सकता हे. इस क्रिया को करने के लिए शरीर को स्थिर कर पेट और फेंफड़े की वायु को बाहर छोड़ते हुए उड्डियान बंध लगाएँ अर्थात पेट को अंदर की ओर खींचन होता हे. सहजता से जितनी देर श्वास रोक सकें रोंकन चाहिए और पेट को नाभि पर से बार-बार झटके से अंदर खींचने और ढीला छोड़न चाहिए अर्थात श्वास को रोककर रखते हुए ही पेट को तेजी से लगभग तीन बार फुलान और पिचकान चाहिए। एस क्रिया को करते समय ध्यान पर रखना चाहिए। मणिपुर चक्र भारतीय योगासन विधि में उल्लेखित कुण्डलिनी के सात चक्रों में से एक है। समय- यह क्रिया ३-५ मिनट तक करनी चाहिए।

लाभ

यह क्रिया पाचन ‍प्रक्रिया को गति‍शील कर उसे मजबूत बनाती है। शरीर के सभी तरह के रोगाणुओं को भस्म कर शरीर को स्वस्थ करती है। यह क्रिया पेट की चर्बी घटाकर मोटापे को दूर करती है तथा यह कब्ज में भी लाभदायाक है।

सावधानी

प्राणायाम का अभ्यास स्वच्छ व साफ वातावरण में दरी या चटाई बिछाकर करना चाहिए। यदि पेट संबंधी किसी भी प्रकार का कोई गंभीर रोग हो तो यह क्रिया नहीं करना चाहिए।
उर्ध्वपातन (रसायन)

उर्ध्वपातन एक भौतिक-रासायनिक प्रक्रिया है जिसमें कोई पदार्थ अपनी ठोस अवस्था से सीधे गैस मे परिवर्तित हो जाता है । इस पूरी प्रक्रिया के दौरान पदार्थ की अवस्था किसी मध्यवर्ती द्रव अवस्था मे परिवर्तित नहीं होती है।  कपूर का ठोस अवस्था से सीधे वाष्प के रूप में उड़ जाना उर्ध्वपातन का एक उदाहरण है।
उर्ध्वपातन का विपरीत निक्षेपण होता है।
थाइरिस्टर विद्युत नियंत्रक

थाइरिस्टर विद्युत नियंत्रक (Thyristor power controllers या SCR power controllers) किसी विद्युत लोड में जाने वाली विद्युत शक्ति, धारा या वोल्टता का नियन्त्रण करते हैं। इसके कुछ मुख्य उपयोग ये हैं- किसी हीटर/फरनेस की की शक्ति को घटाना/बढ़ाना, किसी मोटर की चाल को घटाना/बढ़ाना या नियन्त्रित करना आदि।
मरुमलार्ची द्रविड़ मुनेत्र कड़गम

चुनाव इतिहास

तमिलनाडु में एमडीएमके (MDMK) का अब तक का सबसे खराब चुनावी प्रदर्शन 1996 में पंजीकृत किया गया था और इसका चरमोत्कर्ष, एक दशक बाद, 2006 दर्ज किया गया था।
मोहन मि‍श्रा

मोहन मि‍श्रा को चि‍कि‍त्‍सा के क्षेत्र में उत्कृष्ट योगदान के लिए 2014 में भारत सरकार ने पद्मश्री से सम्मानित किया। वे बि‍हार राज्य से हैं।
सिरिल रेडक्लिफ़

सिरिल जॉन रेडक्लिफ़ (Cyril John Radcliffe; ३० मार्च १८९९ – १ अप्रैल १९७७) ब्रितानी वकील और जज थे जो मुख्यतः ब्रितानी भारत के विभाजन में योगदान के लिए जाने जाते हैं। वो वार्विक विश्वविद्यालय के प्रथम कुलपति (१९६५ से १९७७ तक) रहे।
आनुवंशिक च्युति

जीवों के किसी जनसंख्या में किसी जीन परिवर्त (allele) के की बारम्बारता में परिवर्तन आनुवांशिक च्युति (Genetic drift या allelic drift) कहलाती है। जीवविज्ञानी सेवल राइट (Sewall Wright) के नाम पर इसे 'सेवाल राइट प्रभाव' भी कहते हैं।
२१८४ ईसा पूर्व

२१८४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २१८४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
काली मौत

काली मौत यूरोप के इतिहास का एक अध्याय है, जिसमें 7.5 से 20 करोड़ लोगों की मृत्यु हो गई थी। इसकी शुरूआत 1346 से 1353 में हुई। यूरोप में 2010 और 2011 को इससे जुड़े प्रकाशन करने पर यह पता चला कि यह एक प्रकार का विषाणु है जो प्लेग के अलग अलग रूप में होने का कारण है। यह यूरोप के व्यापारियों के जहाज के सहारे कुछ काले चूहे भी इस बीमारी से ग्रसित हो कर आ गए और यह मध्य एशिया तक में फैल गए। इस के कारण यूरोप में कुल आबादी के 30–60% लोगों की मौत हो गई थी।

रोग की उत्पत्ति

इस रोग की उत्पत्ति एक प्रकार के विषाणु यर्सीनिया पेस्टिस के कारण हुई। जिसके घातक प्रभाव में चूहों के साथ साथ गिलहरी भी आ गए थे।
अतिपरवलयिक फलन

गणित में, अतिपरवलयिक फलन (hyperbolic functions) ऐसे फलन हैं जो सामान्य त्रिकोणमितीय फलनों से मिलते-जुलते किन्तु अलग फलन हैं।
हाइपरबोलिक साइन "sinh" (/ˈsɪntʃ/ या /ˈʃaɪn/), और हाइपरबोलिक कोसाइन "cosh" (/ˈkɒʃ/), मूलभूत अतिपरवलयिक फलन हैं। इनसे हाइपरबोलिक टैन्जेन्ट "tanh" (/ˈtæntʃ/ या /ˈθæn/), हाइपरबोलिक कोसेकेन्ट "csch" या "cosech" (/ˈkoʊʃɛk/ या /ˈkoʊsɛtʃ/), हाइपरबोलिक सेकेन्ट "sech" (/ˈʃɛk/ या /ˈsɛtʃ/), तथा हाइपरबोलिक कोटैन्जेन्ट "coth" (/ˈkoʊθ/ या /ˈkɒθ/), व्युत्पन्न हुए हैं।
रक्तक

रक्तक:-(वि.)रक्त वर्ण का;विनोदप्रिय,अनुरक्त,अनुरागी (सं.पु.)रुधिर लाल कपड़ा या वस्त्र,लाल रंग का घोड़ा,केसर,दुपहिया का फूल, कुंकुम,लाल सहिजन
विनय मजुमदार

विनय मजूमदार (१७ सितम्बर १९३४ - ११ दिसम्बर २००६) (বিনয় মজুমদার) बर्मा में पैदा हुए। आधुनिक बांगला साहित्य की 'भूखी पीढ़ी' के वह भी प्रमुख कवियों में रहे हैं। जीवनानंद दास के बाद के बांग्ला साहित्य में उनको सबसे ज्यादा महत्व दिया जाता है। २००५ में उनको हासपाताले लेखा कवितागौच्चो के लिये साहित्य अकादमी पुरस्कार से सम्मानित किया गया था। उस से पहले उन्हें रबीन्द्र पुरस्कार, सुधीन्द्रनाथ दत्ता पुरस्कार एवम कृत्तिवास पुरस्कार दिये गये थे। १९८०-१९९० के बीच वह अपना मानसिक सन्तुलन खो बैठे थे। तब उन्होंने कविता लिखना ही त्याग दिया था। इन्होंने चार बार आत्महत्या की कोशिश भी की। पर वह मित्रों की सहायता से कोलकाता से बाहर ठाकुरनगर गांव जा कर ग्रामीण लोगों के बीच रहने लगे और फिर से लिखना शुरु किया। गणित में माहिर, वह इन्जीनीयरिंग के पण्डित थे। कविता में भी वे गणित का प्रयोग किया करते थे। मजुमदार ने रूसी भाषा की गणित की बहुत सी किताबों के अनुवाद किये थे।
ऐश्वर्या रजनीकान्त धनुष

व्यक्तिगत जीवन

ऐश्वर्या का जन्म अभिनेता रजनीकांत और लता रंगाचारी के यहाँ हुआ था। उनकी एक छोटी बहन, सौंदर्या है, जो तमिल फिल्म उद्योग में निर्देशिका हैं। ऐश्वर्या का विवाह भारतीय फिल्म अभिनेता धनुष से हुआ तथा उनके दो बेटे हैं, यात्रा (जन्म- 2006) और लिंगा (जन्म- 2010)।
ऐश्वर्या स्टार विजय चैनल पर प्रासरित होने वाले नृत्य प्रतियोगिता जोड़ी नंबर वन के तीसरे सीज़न में कलाकार संगीता और जीवा के साथ जज थीं। उन्होने फिल्म आईरतिल ओरुवन में पार्श्व गायिका के साथ निर्देशिका की भी भूमिका निभाई थी।
अगस्त 2011 में, ऐश्वर्या ने घोषणा की कि वह अपने पति धनुष और श्रुति हसन अभिनीत अपनी पहली फीचर फिल्म 3 का निर्देशन करेंगी, जिसमें धनुष ने भी स्पष्ट किया कि वह उनकी पत्नी ऐश्वर्या के निर्देशन में उनकी एकमात्र फिल्म होगी। ऐश्वर्या के चचेरे भाई अनिरुद्ध रवीचंदर द्वारा रचित गीत "व्हाई दिस कोलावेरी डी" रिलीज होने के बाद इस फिल्म की प्रत्याशा बढ़ी. धनुष द्वारा गाया गया यह गीत इंटरनेट पर खूब वायरल हुआ। वे इस गीत की विडियो में प्रमुख कलाकारों और संगीतकार के साथ दिखाई दीं। जुलाई 2015 में, ऐश्वर्या ने घोषणा की कि वे जल्द ही "Ten Entertainment" बैनर के तहत एक यूट्यूब चैनल लॉन्च करने के लिए विशेष रूप से फिल्म निर्माताओं द्वारा निर्मित मूल सामग्री और लघु फिल्मों को बढ़ावा देंगी।
दिसंबर 2016 में, ऐश्वर्या रजनीकान्त धनुष ने 'Standing on An Apple Box: The Story of A Girl Among the Stars' नाम के अपने स्वयं के एक संस्मरण को जारी किया। इस किताब में, ऐश्वर्या ने स्वयं के एक सेलिब्रिटी के बच्चे होने की अपनी कहानी, अपने करियर के विकल्प,अपनी शादी और मुख्यतया 'इस युग में एक महिला होना' प्रकट किया। उन्होने अपनी इस लंबी सी पुस्तक में पाठकों के लिए स्वयं रजनीकांत की बेटी के रूप में अपने जीवन को उभारा है। उसने अपने प्यार के बारे में शानदार उल्लेख किया है और धनुष के साथ अपने बच्चों को उठाया है। इस किताब में उन्होने अपने प्यार के बारे में शानदार उल्लेख किया है और धनुष के साथ अपने बच्चों का भी परिचय कराया है।

पुरस्कार

ऐश्वर्या ने तमिलनाडु सरकार द्वरा नृत्य के लिए कलाईममनी पुरस्कार प्राप्त किया। 2012 में, उन्होंने JFA महिला अचीवर्स अवार्ड्स में वर्ष का न्यूज़मेकर पुरस्कार जीता।

आलोचना

उन्होंने अंतरराष्ट्रीय महिला दिवस पर संयुक्त राष्ट्र मुख्यालय में भरतनाट्यम का प्रदर्शन किया। लेकिन, उनके प्रदर्शन को सामाजिक माध्यम और पेशेवर भरतनाट्यम नर्तकियों से कई आलोचनाएं मिलीं। अनीता रत्नम ने उनके फ़ेसबुक पर लिखा, "ये कैसा भरतनाट्यम है........व्यंग्य और तमाशा"।
भारत-मोजाम्बिक संबंध

इतिहास

मोज़ाम्बिक गोवा की तरह एक पुर्तगाली उपनिवेश हुआ करता था। गोवा के Aquino de Braganca मोज़ाम्बिक के पूर्व राष्ट्रपति समोरा मचेल के एक करीबी सहयोगी थे और 1986 में एक विमान दुर्घटना में दोनों की साथ ही में मृत्यु हुई। उन्होंने FRELIMO केसाथ पुर्तगालियों के खिलाफ संघर्ष में भी काम किया।

अर्थव्यवस्था

मुंबई स्थित वीडियोकॉन इंडस्ट्रीज मोजाम्बिक के उत्तरी काबो डेलगाडो प्रांत के तट से हाइड्रोकार्बन की खोज करने वाली कंपनियों के एक संघ का हिस्सा है। वीडियोकॉन का इरादा भारत में मोजाम्बिक प्राकृतिक गैस का आयात और बिक्री करना है। मोजाम्बिक में कोयला उत्पादन में भी भारत की कोयला कंपनियां करीब से जुड़ी हुई हैं। 
5 अगस्त 2015 को मोजाम्बिक के राष्ट्रपति फिलिप जैसिंटो न्युसी ने अपनी भारत यात्रा के दौरान नवीकरणीय ऊर्जा के क्षेत्र में सहयोग के संबंध में एक समझौता ज्ञापन (MoU) पर हस्ताक्षर किए गए।

सैन्य सहयोग

सितंबर 1986 में, भारत को बीरा कॉरिडोर की सुरक्षा के लिए तकनीकी सहायता और सुरक्षा बल प्रदान करने के लिए कहा गया था। जिम्बाब्वे के राष्ट्रपति रॉबर्ट मुगाबे ने इस गलियारे के लिए हवाई कवर प्रदान करने के लिए भारतीय पायलटों के साथ भारतीय वायु सेना के मिग -21 विमान के एक स्क्वाड्रन की तैनाती का निवेदन किया था, जिनमें से आधे विमान हरारे में और आधे चाइमियो (मोजाम्बिक) में स्थित होने थे। लेकिन राजीव गांधी ने फैसला किया कि मोजाम्बिक में भारतीय वायुसेना की तैनाती भारत के सार्वजनिक रुख (भारतीय बलों की विदेशी तैनाती के खिलाफ) के बहुत उलट थी और यह भारत के लिए बहुत बड़ा जोखिम था। इसके  बजाय नई दिल्ली ने मोजाम्बिक में गुप्त रूप से सहायता प्रदान करने यह निर्णय लिया (मोजाम्बिक चैनल में थोड़ी सी नौसेना उपस्थिति स्थापित की गई। 
दोनों देश सुरक्षा के मुद्दों पर भी काम करते हैं, विशेष रूप से हिंद महासागर में समुद्री सुरक्षा। जून 2011 में, सरकार के मंत्रियों ने बैठक की और इस मुद्दे पर एक साथ काम करने पर सहमति व्यक्त की। 2010 में, भारतीय नौसेना ने  एक मोजाम्बिक जहाज समुद्री लुटेरों से को बचाया।  2012 में, भारतीय नौसेना ने मोजाम्बिक चैनल में (दक्षिण अफ़्रीका के साथ पूर्व परामर्श के बिना) एंटीपाइरेसी गश्त शुरू करने पर सहमति व्यक्त की। 
भारतीय नौसेना के पास मोजांबिक में शायिका अधिकार (berthing rights) है।
मिजुहारा शुओशी

मिजुहारा शुओशी (अंग्रेज़ी: Mizuhara Shuoshi) (१८९२-१९८१) २०वीं शताब्दी के जापानी कवि एवं हाइकुकार थे। पेशे से वे अपने पिता की तरह चिकित्सक थे। उन्होंने सन १९२६ में टोक्यो विश्वविद्यालय से स्नातक की पढ़ाई की। उन्होंने २० खंडो में हाइकु का प्रकाशन किया।
डॉ॰ अंजली देवधर द्वारा हिन्दी में अनुवादित शुओशी का एक हाइकु-
एक नया वर्ष आरम्भ हुआ
खिल जाने से
एक तुषारायित गुलाब के
मेलिसा बेनोइस्ट

प्रारंभिक जीवन

मेलिसा का जन्म ह्युस्टन, टेक्सास में हुआ था और डेनवर, कॉलोराडो में हुआ था। उनकी २ बहने थे- जेसिका एंड क्रिस्टीना। २००७ में वह अरपहोए हाई स्कूल, कोलोराडो से स्नातक किया।

करियर

बेनोइस्ट की पहली फिल्म २००८ में सिंगर मारिया की "केरी टेनेस" फिल्म में देखा गया था। 
२०१४ में उन्हें "द लांगेस्ट राइड" "मर्सिया" का किदार निभाया था। 
४२ पीपलस चॉइस अव्र्ड्स में बतौर प्रस्तोता देखा गया था।
धलाई जिला

गर्वमेंट संग्रहालय

त्रिपुरा गर्वमेंट संग्रहालय पर्यटकों, विद्यार्थियों, जनता और शोधकत्ताओं आदि सभी को राज्य के भूतकाल और वर्तमान संबंधी इतिहास और परम्परा की जानकारी प्रदान करता है। यहां प्रदर्शित अधिकतर मूर्तियां काफी पुरानी है। यहां मौजूद प्रतिमाएं उदयपुर, पिलक, जोलईबरी और त्रिपुरा के अन्य जगहों से प्राप्त हुई है। इसके अलावा पिलक द्वारा प्राप्त सभी मूर्तियों का संग्रह काफी सुंदर है। यह हिन्दू और बौद्धों की परम्परा का मिश्रण है। यह अपनी शैली और विभिन्न विषयवस्तु के लिए अपने आप में प्रसिद्ध है।

अगरतला

अगरतला में प्रमुख आकर्षण केन्द्र उज्‍जौन्ता पैलेस, राज्य संग्रहालय, जनजातीय संग्रहालय, सुकान्ता एकेडमी, एम.बी.बी. कॉलेज, लक्ष्मीनारायाण मंदिर, उमा महेश्‍वर मंदिर, जगन्नाथ मंदिर, बेनुबन बिहार, गेडु मीन मस्जिद, मलांच निवास, रविन्द्र कनान, पुरबाशा, हस्तशिप केन्द्र, चौदहवां देवी मंदिर, चर्च आदि है।

उज्जयंता पैलेस

अगरतला स्थित उज्जयंता पैलेस एक शाही महल है। यह महल एक वर्ग किलोमीटर के दायरे में फैला हुआ है। इस महल का निर्माण महाराजा राधा किशोर मानिक ने सन् 1899-1901 ई. के दौरान करवाया था। महल में खूबसूरत टाइल, लकड़ी का अधिकतर काम और दरवाजों पर खूबसूरत हस्त कला की गई है। इस महल को विशाल मुगल गार्डन की शैली में तैयार किया गया है। उज्जयंता महल की वास्तुकला काफी आकर्षक है। इसके अतिरिक्त महल में तीन ऊंचे गुम्बद है।

लांगथिराई मंदिर

लांगथिराई भगवान शिव का नाम है। माना जाता है कि भगवान शिव ने अपनी कैलाश यात्रा के दौरान लॉगथिराई पर्वत पर कुछ समय के लिए विश्राम किया था। यह मंदिर इसी पर्वत पर स्थित है। लॉगथिराई का अर्थ गहरी घाटी भी होता है। यह मंदिर अगरतला से 102 किलोमीटर की दूरी पर राष्ट्रीय राजमार्ग 44 पर स्थित है। प्रकृति-प्रेमियों के लिए भी यह बिल्कुल उचित स्थान है। इस खूबसूरत जगह पर स्थित लांगथिराई मंदिर पर हजारों की संख्या में लोग आते हैं।

कमलेश्‍वरी मंदिर

कमलेश्‍वरी मां काली का एक अन्य नाम है। यह मंदिर कमलपुर शहर के मध्य में स्थित है। कमलेश्‍वरी मंदिर अंबासा से लगभग 35 किलोमीटर और अगरतला से 122 किलोमीटर की दूरी पर स्थित है।
जानकीहरण (महाकाव्य)

जानकीहरण श्रीलंका के महाकवि कुमारदास द्वारा रचित उच्च कोटि का महाकाव्य है।
जौहरी एन्क्लेव मेट्रो स्टेशन

कनेक्शन

कोई नहीं
देसिया मुरपोक्कु द्रविड़ कड़गम

देशीया मुरपोक्कु द्रविड़ कलगम जिसे तेमुतिका नाम से भी जाना जाता है, तमिलनाडु की एक प्रमुख राजनीतिक दल है। विजयकान्त अभी इसके प्रमुख है।
टेन कमांडेंट्स

इसराइली लोग मिस्र देश से निकलने के पश्चात्‌ बहुत दिनों तक यात्रा करते रहे। जब वे सिनाई नामक पर्वत (अरब) के पास पहुँचे, तब वहीं उन्होंने अपना पड़ाव डाला।
मूसा, ईश्वर के पास पर्वत पर बात करने गया। ईश्वर ने मूसा से कहा, तुम इसराइल के लोगों को यह बताना, मैं तुम्हें मिस्र देश की गुलामी से छुड़ाकर लाया हूँ और तुम्हारी रक्षा की है, इसलिए अब यदि तुम मेरी आज्ञा मानोगे और मेरे व्यवस्थान का पालन करोगे तो मेरी निजी प्रजा बन जाओगे।
तब मूसा लोगों के पास पड़ाव पर आया और उनके सम्मुख ये बातें कहीं जिनकी आज्ञा प्रभु ने मूसा को दी थी। सब लोगों ने एक साथ मूसा को उत्तर दिया- 'प्रभु की सब आज्ञाओं का हम पालन करेंगे।'
तब ईश्वर ने मूसा से कहा कि वह लोगों को तीसरे दिन के लिए तैयार होने को कहे। उस दिन ईश्वर लोगों को दस आज्ञाएँ देने जा रहा था।
लोगों ने अपने वस्त्र धोए और खुद को तैयार किया और तीसरे दिन वे सिनाई पर्वत के नीचे आ गए। तभी जोरों से मेघ गर्जन हुआ, विद्युत चमकी। पर्वत हिलने लगा और एक संघन मेघ पहाड़ पर उतरा और सारा पर्वत ढँक गया। ईश्वर बादल में से ही उनसे बोला और उन्हें दस आज्ञाएँ दीं।
जब लोगों ने ईश्वर को बोलते सुना तो वे डर गए और मूसा से चिल्लाकर कहा- 'आप हम से बात कीजिए अन्यथा हम लोग मर जाएँगे।' मूसा ने उत्तर दिया- 'डरो मत, ईश्वर तुम्हारा नुकसान करना नहीं चाहता है। वह चाहता है कि तुम उसकी आज्ञाओं को मानो और उसके विरुद्ध कोई पाप न करो।' तब मूसा पर्वत पर ईश्वर के पास गया। वहाँ ईश्वर ने पत्थर की दो शिलाओं पर दस आज्ञाएँ लिखीं और मूसा को दीं। (निर्गमन 19-20) ईश्वर ने जो आज्ञाएँ दीं वे निम्नलिखित हैं-

ईश्वर की आज्ञाएं

1. मैं प्रभु तेरा ईश्वर हूँ। प्रभु अपने ईश्वर की आराधना करना, उसको छोड़ और किसी की नहीं। 2. प्रभु अपने परमेश्वर का नाम व्यर्थ न लेना। (उचित कारण के बिना मेरा नाम न लेना) 3. प्रभु का दिन पवित्र रखना। 4. माता-पिता का आदर करना। (अपने माता-पिता को प्रेम करना और उनकी आज्ञाओं का पालन करना) 5. मनुष्य की हत्या न करना। 6. व्यभिचार न करना। (एक पवित्र जीवन बिताना) 7. चोरी न करना। 8. झूठी गवाही न देना। (झूठ नहीं बोलना) 9. परस्त्री की कामना न करना। 10. पराए धन पर लालच न करना। (दूसरों के पास जो कुछ है, उसकी लालसा न करना)
विजेन्द्रपाल सिँह बदनौर

विजेन्द्रपाल सिँह बदनौर एक भारतीय राजनीतिज्ञ तथा वर्तमान में पंजाब के राज्यपाल है। वे भारतीय जनता पार्टी के राजनेता है।
जबेरा

जबेरा भारतीय राज्य मध्य प्रदेश के दमोह जिले की तहसील व विकासखण्ड है। यह दमोह-जबलपुर रोड पर दमोह मुख्यालय से 40 किमी दूर पर्वतो के मध्य स्तिथ है। यहाँ से 8 किंमी दूर सिग्रामपुर के पास रानी दुर्गावती का महल पर्वत के ऊपर स्तिथ है जो एक दर्शनिय स्थल है। इसके अतिरिक्त यहा रानी दुर्गावती अभ्यारण भी पर्यटकों के आकर्षण का केन्द्र है। यह आदिवासी क्षेत्र है।

जनसांख्यिकी

भारत की २०११ की जनगणना के अनुसार जबेरा कस्बे की कुल आबादी ६८०६ लोग हैं।
दक्षिणी आंचलिक परिषद

दक्षिणी आंचलिक परिषद में एक आंचलिक परिषद। इस परिषद मे अण्डमान और निकोबार द्वीपसमूह, आन्ध्र प्रदेश, कर्नाटक, केरल, लक्षद्वीप, पुदुच्चेरी, तमिल नाडु, और तेलंगाना शामिल है। अण्डमान और निकोबार द्वीपसमूह और लक्षद्वीप दक्षिणी आंचलिक परिषद के विशेष आमंत्रितों हैं।